**Ministru kabineta rīkojuma projekta „Par valsts nekustamā**

**īpašuma nodošanu Vidzemes Augstskolas īpašumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Saskaņā ar Publiskas personas mantas atsavināšanas likuma 42.panta pirmo daļu valsts nekustamo īpašumu var nodot bez atlīdzības atvasinātas publiskas personas īpašumā.Atbilstoši Publiskas personas mantas atsavināšanas likuma 43.pantam lēmumu par valsts nekustamā īpašuma nodošanu bez atlīdzības atvasinātas publiskas personas īpašumā pieņem Ministru kabinets. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība. | Valsts nekustamais īpašums (nekustamā īpašuma kadastra Nr.9601 003 1105) Ausekļa ielā 25A, Valmierā (turpmāk – valsts nekustamais īpašums), ir ierakstīts Valmieras rajona tiesas zemesgrāmatu nodaļas Valmieras pilsētas zemesgrāmatas nodalījumā Nr.632 uz Latvijas valsts vārda Izglītības un zinātnes ministrijas (turpmāk – ministrija) personā un sastāv no zemes vienības 4128 m2 platībā (zemes vienības kadastra apzīmējums 9601 003 1105) un kopmītnes (būves kadastra apzīmējums 9601 003 1105 001).Valsts nekustamais īpašums Vidzemes Augstskolai (turpmāk – augstskola) nepieciešams, lai īstenotu augstskolas Satversmes (apstiprināta ar 2007.gada 13.decembra likumu „Par Vidzemes Augstskolas Satversmi”) (turpmāk – augstskolas Satversme) 8.6.apakšpunktā noteikto uzdevumu „radīt un uzturēt vidi, kura dod iespēju daudzpusīgi attīstīties, sadarboties un izpausties ikvienam augstskolā strādājošajam un studējošajam” – valsts nekustamais īpašums tiks izmantots studiju procesa un dienesta viesnīcas darbības nodrošināšanai.Valsts nekustamā īpašuma pārvaldīšanu šobrīd veic augstskola.Rīkojuma projekts „Par valsts nekustamā īpašuma nodošanu Vidzemes Augstskolas īpašumā” (turpmāk – rīkojuma projekts) ir sagatavots, lai tiesiski sakārtotu īpašuma tiesību jautājumus un nodrošinātu valsts nekustamā īpašuma pilnvērtīgu pārvaldīšanu, tajā skaitā apsaimniekošanu.Saskaņā ar Publiskas personas mantas atsavināšanas likuma 42.panta pirmo daļu valsts nekustamo īpašumu var nodot bez atlīdzības atvasinātas publiskas personas īpašumā. Rīkojuma projekts paredz nodot augstskolas īpašumā bez atlīdzības valsts nekustamo īpašumu.Atbilstoši Ministru kabineta 2003.gada 16.septembra noteikumu Nr.528 „Izglītības un zinātnes ministrijas nolikums” 24.26.apakšpunktam augstskola ir ministrijas padotībā esoša augstākās izglītības iestāde. Pamatojoties uz augstskolas Satversmes 4.punktu un Augstskolu likuma 7.panta pirmo daļu, augstskola ir atvasināta publiska persona.Pamatojoties uz Augstskolu likuma 76.panta pirmo daļu un otrās daļas 4.punktu, augstskolai var piederēt nekustamais īpašums, ko tai bez atlīdzības nodevusi cita atvasināta publiska persona vai valsts.Saskaņā ar augstskolas Satversmes 29.2.apakšpunktu, viena no augstskolas pārstāvības un vadības galvenajām lēmējinstitūcijām ir Senāts. Lai īstenotu augstskolas Satversmes 8.6.apakšpunkta uzdevumu „radīt un uzturēt vidi, kura dod iespēju daudzpusīgi attīstīties, sadarboties un izpausties ikvienam augstskolā strādājošajam un studējošajam”, augstskolas Senāts 2013.gada 23.oktobra sēdē ir pieņēmis lēmumu 9/2.1. (protokols Nr.9) lūgt ministriju nodot augstskolas īpašumā bez atlīdzības valsts nekustamo īpašumu, kas tiktu izmantots studiju procesa un dienesta viesnīcas darbības nodrošināšanai. Valsts nekustamajā īpašumā plānoti finanšu ieguldījumi, piesaistot Eiropas Savienības struktūrfondu līdzekļus atbilstoši valsts un reģiona prioritātēm. Rīkojuma projekta 4.punktā ir noteikts, ka šā rīkojuma 3.2.apakšpunktā minēto aizliegumu apgrūtināt nekustamo īpašumu ar hipotēku nepiemēro, ja nekustamais īpašums tiek ieķīlāts par labu Valsts kasei, lai apgūtu Eiropas Savienības fondu līdzekļus.Valsts nekustamais īpašums nav apgrūtināts ar lietu tiesībām, nav iznomāts trešajām personām un nav kultūras piemineklis. Ministrijas Nekustamā īpašuma un valsts mantas apsaimniekošanas komisijas 2014.gada 28.janvāra sēdē tika pieņemts lēmums (protokols Nr.162, 6.punkts) atbalstīt valsts nekustamā īpašuma nodošanu augstskolas īpašumā bez atlīdzības.Gadījumā, ja iestājas rīkojuma projekta 2.punktā minētais nosacījums, augstskolai ir pienākums rīkojuma projekta 1.punktā norādīto valsts nekustamo īpašumu bez atlīdzības nodot valsts īpašumā, tādējādi paredzot iespēju valstij izvērtēt iepriekš minētā valsts nekustamā īpašuma nepieciešamību tās funkciju nodrošināšanai. |
| 3. | Projekta izstrādē iesaistītās institūcijas | Ministrija, augstskola. |
| 4. | Cita informācija | Nav |
|  |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav |
| 2. | Sabiedrības līdzdalība projekta izstrādē | Nav |
| 3. | Sabiedrības līdzdalības rezultāti | Nav |
| 4. | Cita informācija | Rīkojuma projekts nosaka turpmāku rīcību ar valsts nekustamo īpašumu, atsavinot to – nododot bez atlīdzības augstskolas īpašumā, tādējādi nodrošinot iespēju augstskolai īstenot augstākās izglītības un zinātnes funkcijas. Līdz ar to šis jautājums neparedz ieviest tādas izmaiņas, kas varētu ietekmēt sabiedrības intereses. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rīkojuma projekta izpildi nodrošinās ministrija un augstskola. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem. | Nav |
| 3. | Cita informācija | Iesniedzamajiem dokumentiem nav piešķirams lietojuma ierobežojuma statuss.Rīkojuma projekts attiecas uz publiskās pārvaldes politiku.Ministru kabineta rīkojums „Par valsts nekustamā īpašuma nodošanu Vidzemes augstskolas īpašumā” pēc apstiprināšanas Ministru kabinetā tiks publicēts oficiālajā izdevumā „Latvijas Vēstnesis”.Augstskolai radīsies papildus izdevumi, kas saistīti ar īpašuma tiesību uz valsts nekustamo īpašumu pārreģistrēšanu zemesgrāmatā uz augstskolas vārda. Minētos izdevumus segs augstskola tās apstiprinātā budžeta ietvaros. |

Anotācijas II, III, IV un V sadaļa – projekts šīs jomas neskar.

Izglītības un zinātnes ministre I.Druviete

Vizē:

Valsts sekretāre S.Liepiņa

17.06.2014 15:03

753

I.Rozenštoka

67047765, Ilze.Rozenstoka@izm.gov.lv